
UKMERGĖS MIESTO GATVIŲ SU ASFALTBETONIO DANGA DUOBIŲ TAISYMO DARBAI 
TECHNINĖ SPECIFIKACIJA 

	Techninė specifikacija apibrėžia numatomus vykdyti Ukmergės miesto gatvių, įvažiavimų, aikštelių prie visuomeninių pastatų, daugiabučių gyvenamųjų namų su asfaltbetonio danga duobių taisymo asfaltbetoniu, išdaužų vietose, darbus. Priežiūros lygis turi užtikrinti eismo saugumą ir gatvių, privažiavimų ir aikštelių tinkamumą naudoti.
Atliekamų darbų aprašymas ir reikalavimai:
                      1. Perkami darbai:   
1.1. Ukmergės miesto gatvių su asfaltbetonio danga duobių taisymo, išdaužų vietose, darbai, taisant duobes 5 cm storio asfaltbetoniu AC 11 VN išdaužų vietose, perkant fiksuotus darbų įkainius. Preliminarus numatomų darbų kiekis (apimtis) 13 mėnesių laikotarpiui – apie 8000 m2; 
1.2. Asfaltbetonio dangos duobių taisymo išdaužų vietose darbai, taisant duobes 5 cm storio asfaltbetoniu AC 11 VN Ukmergės mieste ties savivaldybės švietimo, gydymo įstaigomis, kitais visuomeniniais pastatais ir daugiabučių gyvenamųjų kiemuose, perkant fiksuotus darbų įkainius. Preliminarus numatomų darbų kiekis (apimtis) 13 mėnesių laikotarpiui -  apie 1500 m2.
                      2. Darbų atlikimo terminas – 13 mėn. nuo sutarties įsigaliojimo dienos. Sutartis galioja iki darbų užbaigimo ir atsiskaitymo už juos bei kitų sutartinių įsipareigojimų įvykdymo dienos arba kai sutarties šalys sutaria ją nutraukti arba ji nutraukiama sutartyje nustatytais atvejais.
                      3. Darbų atlikimo vieta – Ukmergės miesto teritorija.
                      4. Priežiūros darbų periodiškumas: pagal Ukmergės rajono savivaldybės seniūnijos nurodymą žodžiu arba raštu, kuriame nurodomos darbų apimtys ir atlikimo terminas. Rangovas, gavęs seniūnijos nurodymą pradėti darbus, ne vėliau kaip per 3 darbo dienas pradeda juos vykdyti. Prieš pradedant darbus Rangovas kartu su Užsakovo atstovu nuvyksta apžiūrėti darbo objektų. Darbai vykdomi taip, kad būtų užtikrintas nepertraukiamas  ir saugus eismas.
                       5. Pradėjus darbus privaloma informuoti techninį prižiūrėtoją, atsakingą už darbų techninę priežiūrą.
                       6. Duobių užtaisymo darbai 5 cm storio asfaltbetonio mišiniu AC11VN atliekami vadovaujantis Automobilių kelių priežiūros normatyvais, Automobilių kelių priežiūros darbų atlikimo technologijos II dalimi KPV-DT-15 ir kitais teisės aktais, privalomais sutarties vykdymo metu bei naujai priimtais teisės aktais, jeigu jie susiję su perkamų darbų atlikimu. Karštas AC11VN markės asfaltbetonio mišinys sudedamas į ne didesnes kaip 10 m2 ploto paruoštas duobes, išlyginant ir sutankinant vibrovolais.
Didesnės kaip 10 m2 ploto duobės užtaisomos asfaltbetonio klotuvo pagalba.
                        7. Išfrezuotas asfaltbetonis rangovo pakraunamas, transportuojamas ir iškraunamas abipusiu susitarimu seniūnijos ir rangovo sutartoje vietoje. 
[bookmark: _Ref399826260]                        8. Rangovas visus darbus atlieka savo medžiagomis, sertifikuotomis Lietuvoje, kurios turi atitikti Automobilių kelių asfalto mišinių techninių reikalavimų aprašą TRA ASFALTAS 24, Automobilių kelių bituminių emulsijų techninių reikalavimų aprašą TRA BE 08/15, Automobilių kelių asfalto dangų priežiūrai skirtų medžiagų ir medžiagų mišinių techninių reikalavimų aprašą TRA APM 10.
                        9. Įsigaliojus sutarčiai, per 5 darbo dienas Rangovas privalo pateikti medžiagų eksploatacinių savybių deklaracijas su tyrimų protokolais ir rezultatais arba garantinį raštą, nurodant iš kur bus jais apsirūpinama, su išteklių turėtojo parašu ir medžiagų eksploatacinių savybių deklaracijomis su tyrimų protokolais bei rezultatais.  
                        10. Atlikus darbus iki sekančio mėnesio 5 d. pateikiama dokumentacija: sąskaita – faktūra, pažyma apie atliktus darbus F3 (3 vnt.), atliktų darbų aktai F2 (3 vnt.), gatvių planai ar schemos su pažymėtomis duobių užtaisymo vietomis ir kvadratūra. 
                        11. Atliktų darbų aktai F2 privalo būti pasirašyti seniūnijos seniūno ir techninio prižiūrėtojo, o pažyma apie atliktus darbus F3 – techninio prižiūrėtojo.


Planuojami Darbų kiekiai 13 mėn. laikotarpiui

	Eil. Nr.
	Darbų pavadinimas
	Mato vnt.
	Planuojamas kiekis 

	1
	2
	3
	4

	1.
	Gatvių, įvažiavimų su asfaltbetonio danga duobių taisymo darbai (taisomos vienos duobės apimtis iki 10 kv. m.)
	kv. m.
	4000

	2. 
	Gatvių, įvažiavimų su asfaltbetonio danga duobių taisymo darbai (taisomos vienos duobės apimtis virš 10 kv. m. asfaltbetonio klotuvo pagalba)
	kv. m.
	4000

	3.
	Aikštelių, kiemų su asfaltbetonio danga duobių taisymo darbai (taisomos vienos duobės apimtis iki 10 kv. m.)
	kv. m.
	1000

	4. 
	Aikštelių, kiemų su asfaltbetonio danga duobių taisymo darbai (taisomos vienos duobės apimtis virš 10 kv. m. asfaltbetonio klotuvo pagalba)
	kv. m.
	500

	
	Iš viso :

	
	9500




Parengė:

